கேள்வி: அம்பத்தூர் - பொருளாதாரம் என்பது என்ன?
பதில்: File:India Land Tech Park,Ambattur.JPG இங்கு தொழிற்பேட்டை உள்ளதால், சிறு, குறு, பெரிய நிறுவனங்கள் மட்டுமல்லாமல், உள்நாட்டு, வெளிநாட்டு நிறுவனங்களும் உள்ளதால், பொருளாதாரம் நன்றாக உள்ளது.
கேள்வி: அம்பத்தூர் - தொடருந்து போக்குவரத்து பற்றி நீங்கள் என்ன அறிந்துள்ளீர்கள்?
பதில்: சென்னை புறநகர் தொடருந்து அமைப்பின், சென்னை மத்திய ரயில் நிலையம் - அரக்கோணம் பிரிவின் முக்கிய தொடருந்து நிலையங்களில் ஒன்று அம்பத்தூர் தொடருந்து நிலையம். இது சென்னை சென்ட்ரல் தொடருந்து நிலைய வளாக மையத்திற்கு மேற்கே 15 கி.மீ. தொலைவில் அமைந்துள்ள, சென்னையின் புறநகர்ப் பகுதியில் அமைந்துள்ள தொடருந்து நிலையம் ஆகும். இது கடல் மட்டத்திலிருந்து 19.18 மீட்டர் உயரத்தில் அம்பத்தூரில் உள்ள வரதராஜபுரத்தில் அமைந்துள்ளது. சென்னை சென்ட்ரல் மற்றும் சென்னைக் கடற்கரையிலிருந்து, அம்பத்தூர் வழியாக, ஆவடி, திருவள்ளூர், அரக்கோணம், வேலூர், திருத்தணி, திருப்பதி வரை தினமும் தொடருந்துகள் இயக்கப்படுகின்றன. சென்னைப் புறநகர் அனைத்து தொடருந்துகளும், அம்பத்தூரில் நின்று செல்லும். அம்பத்தூர் தொடருந்து நிலையத்தில் இருந்து இரயிலில், சென்னை சென்ட்ரல் 30 நிமிடங்களிலும், வில்லிவாக்கம் 10 நிமிடங்களிலும், பெரம்பூர் 15 நிமிடங்களிலும் செல்ல முடியும். தற்போது தமிழ்நாடு அரசாங்கம், கோயம்பேடு முதல் ஆவடி வரை முகப்பேர், அம்பத்தூர் எஸ்டேட் வழியாக 2-ம் கட்ட சென்னை மெட்ரோ ரயிலை விரிவாக்கம் செய்வதற்கான நீண்ட திட்ட-அறிக்கையை தயார் செய்து வருகிறது.
கேள்வி: அம்பத்தூர் - அம்பத்தூரில் உள்ள குடியிருப்பு பகுதிகள் குறித்து விரிவாக சொல்லுங்கள்.
பதில்: அம்பத்தூரின் குடியிருப்பு பகுதிகள் முக்கியமாக கிழக்கு முதல் மேற்கு நோக்கி ஓடும் தொடருந்து பாதை மூலம் பிரிக்கப்படுகின்றன. தொடருந்து நிலையம் மற்றும் தொடருந்து பாதைக்கு தெற்கே உள்ள குடியிருப்பு பகுதிகள், பழைய குடியிருப்பு பகுதிகள் ஆகும். 'புரம்' என்ற வார்த்தையுடன் முடிவடையும் குடியிருப்பு பகுதிகளை, அம்பத்தூர் நகரத்தின் பழைய பகுதிகளாகக் கருதலாம். தொடருந்து பாதைக்கு வடக்கே வசிக்கும் பகுதிகளில் வெங்கடபுரம், விஜயலக்ஷ்மிபுரம், விநாயகபுரம், கள்ளிக்குப்பம், மதனக்குப்பம் (லேக்வியூ நகர்), ராம்நகர், மேனம்பேடு, கருக்கு, பிரித்விபாக்கம், ஞானமூர்த்தி நகர், டி. டி. பி காலனி, சோழபுரம், ஒரகடம், வெங்கடேஸ்வர நகர், பானு நகர், லெனின் நகர், அபிராமிபுரம் மற்றும் திருமலை பிரியா நகர். தொடருந்து பாதைக்கு தெற்கே வசிக்கும் பகுதிகளில் வரதராஜபுரம், ராமபுரம், காமராஜபுரம், டீச்சர்ஸ் காலனி, மகாகவி பாரதியார் நகர் (எம்.கே.பி நகர்), சிவானந்தா நகர், அன்னை சத்யா நகர், மங்கலபுரம், பட்டரவாக்கம், அத்திப்பட்டு, செல்லியம்மன் நகர், செல்லியம்மன் நகர் விரிவாக்கம், கலைவாணர் நகர், உடையார் பாளையம், அயப்பாக்கம், ஐ.சி.எஃப் காலனி மற்றும் பெரிய குடியிருப்பு பகுதிகளான வி. ஜி. என் சாந்தி நகர், வி. ஜி. என் காஸ்மோபோலிஸ், வி.ஜி.என் விக்டோரியா பூங்கா, வி ஜி என் ஓவல் கார்டன், வி.ஜி.என் ப்ரெண்ட் பூங்கா மற்றும் தமிழ்நாடு ஹவுசிங் போர்டு வளாகம்.